A Bizottság 2469/97/EK rendelete
(1997. december 11.)
a szarvasmarhafélék kicsontozott húsának egyes darabjaira nyújtott különleges export-visszatérítésekre vonatkozó feltételek megállapításáról szóló 1964/82/EGK rendelet, az export-visszatérítéshez használt mezőgazdasági termékekhez rendelt nómenklatúra létrehozásáról szóló 3846/87/EGK rendelet és a marha- és borjúhúságazatban a behozatali és kiviteli engedélyekre vonatkozó alkalmazási szabályokról szóló 1445/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2321/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 13. cikke (2) bekezdésére,
mivel a 3169/87/EGK rendelettel [3] módosított 1964/82/EGK bizottsági rendelet [4] meghatározza a kifejlett hímivarú szarvasmarhák hátulsó negyedéből származó csontozott hús bizonyos fajtáira vonatkozó különleges export-visszatérítések odaítélésének feltételeit;
mivel a többoldalú kereskedelmi tárgyalások Uruguayi Fordulóján kötött Mezőgazdasági Megállapodás végrehajtását követően be kell vezetni azokat az intézkedéseket, amelyek lehetővé teszik a harmadik országokba irányuló export esetén kedvezményre jogosult marha- és borjúhústermékek körének pontosabb meghatározását; mivel a kifejlett hímivarú szarvasmarhák elülső negyedeiből származó csontozott darabokra vonatkozó különleges visszatérítés bevezetése megfelelne ennek a célnak; mivel ezért az 1964/82/EGK rendeletben meghatározott intézkedéseket ezekre a termékekre is ki kell terjeszteni;
mivel a színhústartalom minimuma az összes csontozott darab átlagára vonatkozik; mivel ezért a minimumtartalmat 55 %-ban kell meghatározni;
mivel a tapasztalatok azt mutatták, hogy bizonyos technikai jellegű módosításokra van szükség, többek közötta hátulsó negyedben a bordák számát kilencről nyolcra kell csökkenteni, és a piaci szereplők számára lehetővé kell tenni az ilyen hátulsó negyedek filézett húsának értékesítését a Közösség területén;
mivel a 7. cikk (1) bekezdésében előírt eltéréseket a tagállamok többé nem engedélyezik; mivel ezért ezeket az eltéréseket el kell hagyni;
mivel a többoldalú kereskedelmi tárgyalások Uruguayi Fordulóján kötött Mezőgazdasági Megállapodás végrehajtása óta a Bizottság a kiviteli engedélyeken keresztül ellenőrizheti a különleges visszatérítésben részesülő mennyiségeket; mivel a tagállamoknak a 9. cikkben említett bejelentési kötelezettséget ezért el lehet törölni;
mivel a legutóbb a 471/87/EGK rendelettel [5] módosított 798/80/EGK bizottsági rendelete [6], valamint a legutóbb az 1180/97/EGK rendelettel [7] módosított 2730/79/EGK rendeletet [8] a legutóbb a 815/97/EK rendelettel [9] módosított, a mezőgazdasági termékekre vonatkozó export-visszatérítési rendszer alkalmazásának közös részletes szabályai megállapításáról szóló, 1987. november 27-i 3665/87/EGK bizottsági rendelet [10] hatályon kívül helyezte; mivel ezzel a rendelettel aktualizálni kell a vonatkozó hivatkozásokat;
mivel a kifejlett hímivarú szarvasmarhák elülső negyedeiből származó csontozott darabokra vonatkozó külön visszatérítés bevezetésével együtt jár a visszatérítés nómenklatúrájának és a visszatérítésre jogosult marha- és borjúhús-kategóriáknak a módosítása; mivel a legutóbb a 2333/97/EK rendelettel [11] módosított 3846/87/EGK bizottsági rendelet [12] mellékletének 5. szektorát és a legutóbb a 2284/97/EK rendelettel [13] módosított 1445/95/EK bizottsági rendelet [14] III. mellékletét új szöveggel kell helyettesíteni;
mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1964/82/EGK rendelet a következőképpen módosul:
1. Az 1. cikk helyébe a következő szöveg lép:
"1. cikk
A kifejlett hímivarú szarvasmarhák elülső és hátulsó negyedéből származó friss és hűtött, egyenként csomagolt, csontozott, legalább 55 % vagy nagyobb átlagos színhústartalommal rendelkező darabok külön export-visszatérítésre jogosultak.
E rendelet alkalmazásában:
- "elülső negyedek": bontatlan elülső negyedeket jelent, a Kombinált Nómenklatúra 2. árucsoportja kiegészítő megjegyzéseinek 1. A. d) és e) pontja értelmében egyenes vagy "Pistola" vágással,
- "hátulsó negyedek": bontott vagy bontatlan hátulsó negyedeket jelent, a Kombinált Nómenklatúra 2. árucsoportja kiegészítő megjegyzéseinek 1. A. f) és g) pontja értelmében legfeljebb nyolc bordával vagy nyolc pár bordával, egyenes vagy "Pistola" vágással."
2. A 2. cikk (1) bekezdésének helyébe a következő szöveg lép:
"(1) A piaci szereplő a tagállamok által kijelölt illetékes hatóságoknak benyújt egy nyilatkozatot, amelyben kinyilvánítja azon szándékát, hogy az 1. cikkben meghatározott elülső vagy hátulsó negyedek csontozásával kíván foglalkozni, és a 6. cikk függvényében az ily módon előállított kicsontozott darabok teljes mennyiségét, a darabokat egyenként csomagolva exportálja. A csontozott darabok összmennyisége átlagos színhústartalmának legalább 55 %-nak kell lennie."
3. A 2. cikk (3) bekezdésében, a 3. cikkben és a 4. cikk (2) bekezdésében a "hátulsó negyedek" helyébe a "negyedek" szó lép.
4. A 4. cikk (1) bekezdésének helyébe a következő szöveg lép:
"(1) A csontozást követően a piaci szereplő az I. és II. mellékletben megadott mintának megfelelő egy vagy több "csontozotthús-bizonyítványt" nyújt be az illetékes hatóságnak, amelynek 7. rovatába be kell jegyezni a 2. cikk (2) bekezdésében említett bizonyítvány számát."
5. Az 5. cikk helyébe a következő szöveg lép:
"5. cikk
(1) A Közösségből származó exportra, a 3665/87/EGK bizottsági rendelet [15] 34. cikke feltételeinek hatálya alá tartozó szállítmányokra vagy az 565/80/EGK rendelet 5. cikkében említett eljárás hatálya alá helyezett termékekre vonatkozó kiviteli vámalakiságokat abban a tagállamban végzik el, ahol a 2. cikkben említett nyilatkozatot elfogadják.
(2) A vámhatóságok a "csontozotthús-bizonyítvány" 11. rovatába bejegyzik a 3665/87/EGK rendelet 3. cikkének (5) bekezdésében említett nyilatkozatok hivatkozási számát és keltét.
Amennyiben utalni szükséges az 565/80/EGK rendelet 5. cikkének rendelkezéseire, a vámhatóságok bejegyzik a 3665/87/EGK rendelet 25. cikkének (1) bekezdésében említett fizetési nyilatkozatok hivatkozási számát és keltét.
Amennyiben szükséges, a vámhatóságok a bizonyítvány hátoldalára is bejegyezhetik és hitelesíthetik ezt az információt.
(3) A "csontozotthús-bizonyítványon" említett, csontozással előállított húsok teljes mennyiségére vonatkozó vámalakiságok elvégzését követően a bizonyítványt a hivatalos csatornákon keresztül eljuttatják az export-visszatérítések kifizetéséért felelős ügynökségnek."
6. Az 1. lábjegyzetet el kell hagyni.
7. A 6. cikk helyébe a következő szöveg lép:
"6. cikk
(1) A 3665/87/EGK rendelet alkalmazásának sérelme nélkül és a (2) bekezdés függvényében a külön visszatérítés előfeltétele a vis maior körülmények kivételével a fent említett felügyelet hatálya alá tartozó csontozás által előállított darabok teljes mennyiségének kivitele.
(2) A piaci szereplő azonban a Közösség területén is értékesítheti a filézett hússzeleteket a csontozásból visszamaradt izomrostokkal, csontokkal, porcokkal, inakkal, zsírdarabokkal vagy azok nélkül. Amennyiben a piaci szereplő a filét a Közösség területén szeretné értékesíteni, ezt a 2. cikk (1) bekezdésében említett nyilatkozaton kell jeleznie. Ezenkívül a "csontozotthús-bizonyítvány (hátulsó negyedek)" 4. rovatába be kell jegyezni a "FILÉ NÉLKÜL" szöveget."
8. A 7. cikk (1) bekezdését és a 7. cikk (2) bekezdésének első francia bekezdését el kell hagyni. A 7. cikk (2) bekezdésének számozása a 7. cikk (1) bekezdésre változik.
9. A 8. cikk a következő harmadik albekezdéssel egészül ki:
"Tilos az elülső és a hátulsó negyedek egyidejű, azonos csontozóhelyiségben történő csontozása."
10. A 9. cikk hatályát veszti.
11. A melléklet helyébe e rendelet I. és II. melléklete lép.
2. cikk
A 3846/87/EGK rendelet melléklete 5. szektorának helyébe e rendelet III. melléklete lép.
3. cikk
Az 1445/95/EGK rendelet III. mellékletének helyébe e rendelet IV. melléklete lép.
4. cikk
Ez a rendelet 1998. január 19-én lép hatályba.
Ez a rendelet azokra a műveletekre vonatkozik, amelyek vonatkozásában elfogadják a rendelet hatálybalépésének napjától kibocsátott kiviteli engedélyhez csatolt, a 3665/87/EGK rendelet 3. cikkének (1) bekezdésében vagy a 25. cikk (1) bekezdésében említett nyilatkozatot.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. december 11-én.